b'\n_START_ARTICLE_\nAlbert II. Grimaldi\n_START_SECTION_\nZgodnje \xc5\xbeivljenje\n_START_PARAGRAPH_\nAlbert se je rodil v Kne\xc5\xbeji pala\xc4\x8di v Monaku. Ima prednike iz Irske, Zdru\xc5\xbeenega kraljestva, Amerike, Nem\xc4\x8dije, Francije, Belgije in Monaka. Njegova botra sta bila kraljica Viktorija Evgenija \xc5\xa0panska in princ Louis de Polignac. Albert je obiskoval srednjo \xc5\xa1olo na Lyc\xc3\xa9e Albert Premier, kjer je leta 1976 diplomiral z odliko._NEWLINE_\xc5\xa0olal se je v \xc5\xa1oli v Monaku in tam tudi diplomiral. V letih 1977\xe2\x88\x921981 je v ZDA \xc5\xa1tudiral ekonomijo, politologijo, psihologijo, angle\xc5\xa1ko literaturo, umetnostno zgodovino, antropologijo, geologijo, sociologijo, nem\xc5\xa1ki jezik in glasbo. Diplomiral je iz politi\xc4\x8dnih znanosti. Teko\xc4\x8de govori angle\xc5\xa1ko, francosko, italijansko in nem\xc5\xa1ko.\n_START_SECTION_\n\xc5\xa0portna kariera\n_START_PARAGRAPH_\nAlbert je bil navdu\xc5\xa1en \xc5\xa1portnik in je sodeloval pri teku, metanju kopja, rokometu, judu, plavanju, tenisu, veslanju, jadranju, smu\xc4\x8danju, skvo\xc5\xa1u in sabljanju. Je tudi mecen mona\xc5\xa1ke nogometne ekipe, AS Monaco._NEWLINE_Sodeloval je v tekmovanjih v bobu na zimskih olimpijskih igrah leta 1988, leta 1992, leta 1994, leta 1998 in leta 2002. Albert je bil nosilec mona\xc5\xa1ke zastave na zimskih olimpijskih igrah leta 1988, 1994 in 1998. Od leta 1985 je \xc4\x8dlan mednarodnega olimpijskega komiteja. Njegov stari o\xc4\x8de John Brendan "Jack" Kelly in stric John Brendan "Kell" Kelly sta bila oba prejemnika medalj na poletnih olimpijskih igrah v veslanju.\n_START_SECTION_\nRegentstvo\n_START_PARAGRAPH_\nDne 7. marca 2005 je \xc5\xa1el Albertov o\xc4\x8de knez Rainier III. v bolni\xc5\xa1nico. Kasneje je bil preseljen na oddelek za intenzivno nego. Knez je imel te\xc5\xbeave z dihanjem, ledvicami in s srcem. Mona\xc5\xa1ka pala\xc4\x8da je 31. marca 2005 objavila, da bo dedni knez Albert prevzel dol\xc5\xbenosti svojega o\xc4\x8deta kot regent, saj Rainier ni bil ve\xc4\x8d sposoben opravljati svoje funkcije kot suveren. 47-letni princ je na svoj prvi dan kot regent Monaka skrbel za svojega kriti\xc4\x8dno bolnega 81-letnega o\xc4\x8deta, ki je bil v tistem \xc4\x8dasu najdalj\xc5\xa1i vladajo\xc4\x8di vladar v Evropi in tretji najdalj\xc5\xa1i vladajo\xc4\x8di vladar na svetu.\n_START_SECTION_\nZasedba prestola\n_START_PARAGRAPH_\nDne 6. aprila 2005 je knez Rainier III. umrl in dedni knez Albert je postal Albert II., suveren knez Monaka._NEWLINE_Prvi del ustoli\xc4\x8denja kneza Alberta II. kot vladarja kne\xc5\xbeevine je bil 12. julija 2005 po koncu trimese\xc4\x8dnega obdobja \xc5\xbealovanja za njegovim o\xc4\x8detom. Jutranja ma\xc5\xa1a v katedrali svetega Nikolaja, na kateri je predsedoval nad\xc5\xa1kof Monaka \xc4\x8dastiti Bernard Barsi, je uradno zaznamovala za\xc4\x8detek njegovega vladanja. Po tem se je Albert II. vrnil v Kne\xc5\xbejo pala\xc4\x8do in gostil vrtno zabavo za 7000 Mona\xc4\x8danov. Na dvori\xc5\xa1\xc4\x8du sta bila knezu kot simbol njegove umestitve podeljena dva klju\xc4\x8da mesta. Ve\xc4\x8der se je zaklju\xc4\x8dil s spektakularnim ognjemet na bregu._NEWLINE_Drugi del njegove umestitve je bil 19. novembra 2005. Albert je bil ustoli\xc4\x8den v katedrali svetega Nikolaja. Tam je bila v navzo\xc4\x8dnosti njegova dru\xc5\xbeina. Plemi\xc4\x8di iz 16 delegacij so bili navzo\xc4\x8di na proslavi po vsej dr\xc5\xbeavi. Ve\xc4\x8der se je zaklju\xc4\x8dil z izvedbo opere v Monte Carlu.\n_START_SECTION_\nVladanje\n_START_PARAGRAPH_\nKnez Albert nadaljuje politiko krepitve okoljske zavesti kot so jo za\xc4\x8deli prej\xc5\xa1nji vladarji dr\xc5\xbeave. Julija 2005 je tako kot njegov pra-praded Albert I. odpotoval v Spitsbergen. Na tem potovanju je obiskal ledenika Lillieh\xc3\xb6\xc3\xb6kbreen in Monacobreen. Albert se je tudi udele\xc5\xbeil ruske arkti\xc4\x8dne ekspedicije in 16. aprila 2006, na veliko no\xc4\x8d, je dosegel severni te\xc4\x8daj. S tem je postal prva vodja dr\xc5\xbeave, ki je dosegel severni te\xc4\x8daj._NEWLINE_Knez Albert je podpredsednik Princess Grace Foundation-USA (Fundacija kneginje Grace-ZDA), ameri\xc5\xa1ke dobrodelne organizacije ustanovljene po smrti njegove matere leta 1982, in podpira nastajajo\xc4\x8de umetnike gledali\xc5\xa1\xc4\x8da, plesa in filma, kot jih je kneginja Grace v svojem \xc5\xbeivljenju._NEWLINE_Leta 2006 je knez Albert ustvaril Fundacijo kneza Alberta II. Mona\xc5\xa1kega, ki s podpiranjem trajnostnih in eti\xc4\x8dnih projektov ka\xc5\xbee zavezanost Monaka po vsem svetu. Fundacija se osredoto\xc4\x8da na tri glavne izzive: podnebne spremembe in razvoj obnovljivih virov energije; boj proti izgubi biotske raznovrstnosti; in upravljanje z vodami (izbolj\xc5\xa1anje splo\xc5\xa1nega dostopa do \xc4\x8diste vode). Albert je tudi svetovni svetovalec Orphans International._NEWLINE_27. avgusta 2015 se je knez Albert opravi\xc4\x8dil za vlogo Monaka pri omogo\xc4\x8danju deportacije skupno 90 Judov in \xc4\x8dlanov odporni\xc5\xa1kega gibanja, od katerih jih je le devet pre\xc5\xbeivelo. "Storili smo nepopravljivo, ko smo organom sosednjih dr\xc5\xbeav izro\xc4\x8dili \xc5\xbeenske, mo\xc5\xa1ke in otroke, ki so se zatekli k nam, da bi pobegnili preganjanja, ki so jih utrpeli v Franciji," je dejal Albert na slovesnosti, na kateri je spomenik v spomin na \xc5\xbertve slovesno odkrit na Mona\xc5\xa1kem pokopali\xc5\xa1\xc4\x8du. "V stiski so k nam pri\xc5\xa1li, da bi dobili zato\xc4\x8di\xc5\xa1\xc4\x8de pri nas, misle\xc4\x8d, da so na\xc5\xa1li nevtralnost."\n_START_SECTION_\nPoroka in otroci\n_START_PARAGRAPH_\nKnez Albert se je 1. julija 2011 poro\xc4\x8dil z nekdanjo ju\xc5\xbenoafri\xc5\xa1ko plavalko Charlene Wittstock. Svojo zaroko sta objavila 23. junija 2010. Skupaj sta bila prvi\xc4\x8d videna 10. februarja 2006, ko je knez Albert spremil Wittstockovo na otvoritveni slovesnosti olimpijskih iger v Torinu. Kasneje sta bila spet videna skupaj na Veliki nagradi Monaka. Knez in Wittstockova sta se udele\xc5\xbeila otvoritve olimpijskih iger v Pekingu leta 2008 prav tako pa tudi "Bal de la Rose" in galo Nagrade kneginje Grace v letu 2009. Udele\xc5\xbeili sta se tudi slavnostnega odprtja olimpijskih iger v Vancouvru. Kot par sta se udele\xc5\xbeila poroke \xc5\xa1vedske prestolonaslednice Viktorije in Daniela Westlinga v Stockholmu \xc5\xa1tiri dni pred oznanitvijo njune zaroke in poroke princa Williama, vojvoda Cambri\xc5\xa1kega in Catherine Middleton 29. aprila 2011. Njuna poroka se je odvila v dveh dneh: obred civilne poroke je potekal 1. julija 2011, verski obred pa 2. julija 2011._NEWLINE_Dne 30. maja 2014 je mona\xc5\xa1ka kne\xc5\xbeja pala\xc4\x8da objavila, da je princesa Charlene nose\xc4\x8da, in par je kasneje objavil, da Charlene pri\xc4\x8dakuje dvoj\xc4\x8dka. Dvoj\xc4\x8dka, Gabriella Th\xc3\xa9r\xc3\xa8se Marie in Jacques Honor\xc3\xa9 Rainier, sta se rodila 10. decembra 2014 v bolni\xc5\xa1nici kneginje Grace v Monaku. Jacques nosi kot o\xc4\x8detov dedi\xc4\x8d naziv dedni knez Monaka in markiz Bauxa, medtem ko je Albert podelil Gabrielli naziv grofica Carlad\xc3\xa8sa.\n_START_SECTION_\nJazmin Grace Grimaldi\n_START_PARAGRAPH_\nJazmin Grace Grimaldi se je rodila 4. marca 1992. Njena mama Tamara Rotolo iz Kalifornije je istega leta vlo\xc5\xbeila o\xc4\x8detovsko to\xc5\xbebo proti knezu, trde\xc4\x8d, da je on o\xc4\x8de njene h\xc4\x8derke Jazmin. Po virih Desert Suna je bil knez Albert naveden tudi otrokov o\xc4\x8de na rojstnem listu. Primer je \xc5\xa1el do sojenja leta 1993 in sodnik vi\xc5\xa1jega sodi\xc5\xa1\xc4\x8da Graham Anderson Cribbs ga je na koncu zavrnil, ki je zavrnil pristojnosti in ugotovil, da je bila "nezadostna povezava med [knezom] Albertom in zvezno dr\xc5\xbeavo Kalifornijo, ki bi upravi\xc4\x8devala to\xc5\xbebo [v Kaliforniji]"._NEWLINE_Dne 31. maja 2006 je potem, ko je DNK test potrdil otrokovo star\xc5\xa1evstvo, je knez Albert v izjavi njegovega odvetnika priznal, da je Jazminin o\xc4\x8de.\n_START_SECTION_\nAlexandre Grimaldi-Coste\n_START_PARAGRAPH_\nAlexandre St\xc3\xa9phane Grimaldi-Coste se je rodil kot \xc3\x89ric Alexandre St\xc3\xa9phane Tossoukp\xc3\xa9 24. avgusta 2003. Maja 2005 je njegova mama Nicole Coste, nekdanja Air France stevardesa, po rodu iz Toga, trdila, da je njen najmlaj\xc5\xa1i sin sin kneza Alberta sin, kar je dokazala s testi DNK, ki so jih izvedli \xc5\xa1vicarski tehniki po naro\xc4\x8dilu mona\xc5\xa1ke vlade. Dne 6. julija 2005, nekaj dni pred svojim ustoli\xc4\x8denjem 12. julija, je knez Albert uradno potrdili prek svojega odvetnika Thierryja Lacosteja, da je 22-mese\xc4\x8dni Alexandra njegov biolo\xc5\xa1ki sin. V intervjuju april 2014 je Nicole Coste je izpostavila, da je zakonito spremenila Alexandrov priimek v Grimaldi-Coste, v dinasti\xc4\x8dno ime, ki ga uporablja kne\xc5\xbeja dru\xc5\xbeina.'